ประกาศ กประกาศก.ศป.เรื่องเครื่องแบบตุลาการศาลปกครองและระเบียบแต่งกาย------------- อาศัยอำนาจตามความในมาตรา ๓๓ วรรคหนึ่งแห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ.๒๕๔๒ ก.ศป.ออกประกาศไว้ ดังต่อไปนี้ ข้อ ๑เครื่องแบบตุลาการศาลปกครอง ให้มี ๒ ชนิด คือ (๑) เครื่องแบบปฏิบัติราชการ มี ๒ ประเภท (ก) เครื่องแบบสีกากีคอพับ (ข) เครื่องแบบสีกากีคอแบะ (๒) เครื่องแบบพิธีการ มี ๕ ประเภท (ก) เครื่องแบบปกติขาว (ข) เครื่องแบบปกติกากีคอตั้ง (ค) เครื่องแบบครึ่งยศ (ง) เครื่องแบบเต็มยศ (จ) เครื่องแบบสโมสร ข้อ ๒เครื่องแบบปฏิบัติราชการ ประกอบด้วย (๑) หมวก ตุลาการศาลปกครองชาย ให้ใช้หมวกได้๒ แบบ แบบที่ ๑ หมวกทรงหม้อตาลสีกากี กะบังหน้าทำด้วยหนังหรือวัตถุเทียมหนังสีดำ สายรัดคางหนังหรือวัตถุเทียมหนังสีดำมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ๑ ดุม ผ้าพันหมวกสีกากีที่หน้าหมวกติดตราครุฑพ่าห์ในบัวกระหนกทำด้วยโลหะสีทองสูง๖.๕ เซนติเมตร แบบที่ ๒ หมวกแก็ปทรงอ่อนสีกากีหน้าหมวกติดตราครุฑพาห์ปักดิ้นสีทองสูง๔.๕ เซนติเมตร ตุลาการศาลปกครองหญิงให้ใช้หมวกได้๓ แบบ แบบที่ ๑อนุโลมตามแบบหมวกของตุลาการศาลปกครองชายแบบที่ ๑ แต่เป็นทรงอ่อน แบบที่๒หมวกแก็ปทรงอ่อนพับปีกสีกากี สายรัดคางสีทองกว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ดุม ผ้าพันหมวกสีกากี หน้าหมวกติดตราครุฑพ่าห์ปักดิ้นสีทองสูง ๔.๕ เซนติเมตร บนหมอนสีกากี แบบที่ ๓หมวกหนีบสีกากี ด้านหน้ามีดุมโลหะสีทองตราครุฑพ่าห์ ขนาดเล็ก ๒ ดุมติดซ้อนกันมีตราครุฑพ่าห์ในบัวกระหนกสูง๔.๕ เซนติเมตร ติดที่ด้านซ้ายเหนือขอบหมวกห่างจากมุมพับด้านหน้าหมวกประมาณ ๔เซนติเมตร การสวมหมวก ให้สวมในโอกาสอันควร (๒) เสื้อ ตุลาการศาลปกครองชายให้ใช้เสื้อได้ ๒ แบบ แบบที่ ๑ เสื้อคอพับสีประเภทสีกากีแขนยาวรัดข้อมือมีดุมที่ข้อมือข้างละ ๑ ดุมหรือแขนสั้น มีกระเป๋าเย็บติดที่หน้าอกเสื้อข้างละ ๑ กระเป๋าเป็นกระเป๋าเสื้อมีแถบอยู่ตรงกลางตามทางดิ่งกว้าง ๓.๕ เซนติเมตร มีใบปกกระเป๋ารูปมนชายกลางแหลมหรือเป็นกระเป๋าเสื้อชนิดไม่มีแถบกลางกระเป๋าและใบปกกระเป๋าเป็นรูปสี่เหลี่ยมผืนผ้ามุมกระเป๋าและมุมปกกระเป๋าเป็นรูปตัดพองาม ที่ปากกระเป๋าทั้งสองข้างติดดุมข้างละ ๑ดุม สำหรับขัดใบปกกระเป๋า ตัวเสื้อผ่าอกตลอด มีสาบกว้าง๓.๕ เซนติเมตรติดดุมตามแนวอกเสื้อ ๕ ดุม ระยะห่างกันพอควรและติดเครื่องหมายสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อ ยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตรตอนปลายขัดดุมติดกับตัวเสื้อ ในโอกาสไปงานพิธี ให้ใช้เสื้อเชิ้ตแขนยาว ผูกผ้าผูกคอสีดำเงื่อนกลาสี สอดชายผ้าผูกคอไว้ภายในเสื้อใต้ดุมเม็ดที่สอง แบบที่ ๒ เสื้อคอแบะปล่อยเอว แบบคอตื้น สีประเภทสีกากี แขนสั้น ตัวเสื้อผ่าอกตลอด มีดุมที่อกเสื้อ ๔ดุม มีกระเป๋าเย็บติดภายนอกเป็นกระเป๋าบนและล่างอย่างละสองกระเป๋า กระเป๋าบนมีใบปกมนชายกลางแหลม มีแถบกว้าง ๓.๕ เซนติเมตร ตรงกึ่งกลางกระเป๋าทางดิ่งกระเป๋าล่างเป็นกระเป๋าย่ามมีใบปกรูปตัดที่ฝากระเป๋าทั้งสองกระเป๋าติดดุมข้างละ๑ ดุม สำหรับขัดกับใบปกกระเป๋าที่เอวด้านหลังคาดด้วยผ้าสีเดียวกับเสื้อขนาดกว้าง ๕ เซนติเมตรชายเสื้อที่ตะเข็บกลางหลังเปิดไว้ถึงผ้าคาดเอวติดเครื่องหมายสังกัดที่ปกคอเสื้อด้านหน้าทั้งสองข้าง ให้ใช้เสื้อแบบที่ ๒ แทนเสื้อแบบที่ ๑ในโอกาสอันควร ดุมที่ใช้กับเสื้อทั้งสองแบบมีลักษณะเป็นรูปกลมแบบทำด้วยวัตถุสีเดียวกับสีเสื้อ ผู้ซึ่งได้รับพระราชทานเครื่องราชอิสริยาภรณ์ ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย ตุลาการศาลปกครองหญิง ให้ใช้เสื้อได้ ๔ แบบ แบบที่ ๑อนุโลมตามแบบเสื้อของตุลาการศาลปกครองชายแบบที่ ๑ แบบที่ ๒ เสื้อคอพับสีประเภทสีกากีสีอ่อนกว่ากระโปรงหรือสีเดียวกับกระโปรง ผ่าอกตลอดตัวเสื้อ มีสาบกว้างประมาณ ๒.๕ เซนติเมตร แขนยาวรัดข้อมือ ขอบปลายแขนกว้างประมาณ๕ เซนติเมตร หรือแขนสั้นเหนือข้อศอกเล็กน้อยตลบชายกว้างประมาณ ๕ เซนติเมตร เดินคิ้วด้านหน้าเสื้อต่อจากเส้นบ่ามีตะเข็บผ่านกลางอกยาวตลอดตัวทั้งสองด้านมีดุม ๕ ดุมด้านหลังจากเส้นต่อบ่าหลังมีตะเข็บผ่านตามตัวเสื้อทั้งสองด้านเช่นเดียวกับด้านหน้า ติดเครื่องหมายสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอ ปลายมนด้านไหล่กว้าง ๔เซนติเมตร ด้านคอกว้าง ๓ เซนติเมตรตอนปลายขัดดุมติดกับเสื้อ การสวมสอดชายเสื้อไว้ในขอบกระโปรง แบบที่ ๓ เสื้อคอพับปล่อยเอว สีประเภทสีกากี สีเดียวกับกระโปรงหรือกางเกง ผ่าอกตลอดตัวเสื้อ ไม่มีสาบ ด้านหน้ามีคิ้วตามสาบมีดุม ๔ ดุม แขนยาวหรือแขนสั้นตลบชายกว้างประมาณ๕ เซนติเมตรมีคิ้วหน้าหลังเช่นเดียวกับแบบที่๒ และมีเส้นแนวตะเข็บเช่นเดียวกับแบบที่๒ทั้งหน้าหลังความยาวของเสื้อให้คลุมสะโพกพองาม ติดเครื่องหมายสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อ ยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อ แบบที่ ๔ เสื้อคอแบะปล่อยเอว สีประเภทสีกากีสีเดียวกับกระโปรง หรือกางเกง ผ่าอกตลอดตัวเสื้อ ไม่มีสาบแขนยาวจรดข้อมือหรือแขนสั้นเหนือศอกเล็กน้อยตลบชายกว้างประมาณ๕ เซนติเมตร ด้านหน้าเป็นคิ้วตามสาบดุม ๓ ดุมต่อด้านหน้าและด้านหลังยาวตามตัว ติดเครื่องหมายสังกัดที่ปกคอแบะทั้งสองข้างและมีกระเป๋าล่างข้างละ ๑ กระเป๋า เป็นกระเป๋าเจาะเฉียงเล็กน้อย ไม่มีใบปกกระเป๋า ดุมที่ใช้กับเสื้อแบบที่๒ แบบที่ ๓ และแบบที่ ๔ เป็นดุมสีน้ำตาลสีเดียวกับสีเสื้อ การสวมเสื้อแบบที่ ๓ และแบบที่ ๔ให้ปล่อยชายเสื้อทับกระโปรงหรือกางเกง และคาดเข็มขัดตาม (๕) แบบที่ ๒ทับเอวเสื้อ ในโอกาสไปงานพิธี ให้ใช้เสื้อแบบที่๑ หรือแบบที่ ๒โดยใช้เสื้อเชิ้ตแขนยาว ผูกผ้าผูกคอสีดำเงื่อนกลาสีสอดชายผ้าผูกคอไว้ภายในเสื้อใต้ดุมเม็ดที่สอง ผู้ซึ่งได้รับพระราชทานเครื่องราชอิสริยาภรณ์ ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย (๓) อินทรธนู ให้ใช้อินทรธนูอ่อนมีแถบสีเหลืองหรือสีทอง ขนาดกว้างแถบละ ๑ เซนติเมตรติดทางต้นอินทรธนู ๑ แถบ แถบกลางประกอบเป็น ๓แถบ ติดเรียงกันไปโดยไม่ต้องเว้นระยะห่างและแถบบนขมวดเป็นวงกลมขนาดเส้นผ่าศูนย์กลางวงใน ๒เซนติเมตร การติดแถบให้ติดขวางที่ต้นอินทรธนู แถบแรกให้ห่างจากต้นอินทรธนู ๕มิลลิเมตร และให้แถบแรกเว้นระยะห่างจากแถบกลาง๕ มิลลิเมตรและแถบกลางเว้นระยะห่างจากแถบบน ๕มิลลิเมตร มีรูปตราพระมหาพิชัยมงกุฎและอุณาโลมทำด้วยโลหะสีทองทับอยู่บนแถบกลางตามแบบท้ายประกาศนี้ (๔) กางเกง กระโปรง ตุลาการศาลปกครองชายให้ใช้กางเกงราชการสีประเภทสีกากี ไม่พับปลายขา ตุลาการศาลปกครองหญิง ให้ใช้กางเกงหรือกระโปรงสีประเภทสีกากีได้ ๕แบบ แบบที่ ๑ กางเกง อนุโลมตามแบบของตุลาการชาย แบบที่ ๒ กางเกงยาว ขาตรง ไม่มีลวดลายขอบกางเกงกว้างประมาณ ๒.๕ เซนติเมตร มีหรือไม่มีกระเป๋าก็ได้ มีซิปด้านหน้าหรือด้านข้างไม่พับปลายขา แบบที่ ๓ กระโปรง ยาวปิดเข่าปลายบานเล็กน้อย แบบที่ ๔ กระโปรง มีตะเข็บหน้า ๒ตะเข็บ ตะเข็บหลัง ๒ ตะเข็บยาวครึ่งเข่า ปลายบานเล็กน้อย แบบที่ ๕ กระโปรงกางเกง แบบกางเกงยาวครึ่งเข่ามีตะเข็บหน้า ๒ ตะเข็บ ตะเข็บหลัง๒ ตะเข็บมีจีบกระทบด้านหน้าและด้านหลัง (๕) เข็มขัด ตุลาการศาลปกครองชาย ให้ใช้เข็มขัดทำด้วยด้ายถักสีกากีกว้าง ๓ เซนติเมตรหัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน ปลายมนกว้าง ๓.๕ เซนติเมตร ยาว๕ เซนติเมตรมีรูปครุฑดุนนูนอยู่กึ่งกลางหัวเข็มขัด ไม่มีเข็มสำหรับสอดรู ปลายเข็มขัดหุ้มด้วยโลหะสีทองกว้าง ๑ เซนติเมตร ตุลาการศาลปกครองหญิง ให้ใช้เข็มขัดได้ ๒ แบบ แบบที่ ๑ ใช้คาดทับขอบกระโปรงโดยใช้เข็มขัดอนุโลมตามแบบของตุลาการศาลปกครองชาย แบบที่ ๒ ใช้คาดทับเอวเสื้อ โดยใช้เข็มขัดผ้าสีประเภทสีกากี สีเดียวกับสีเสื้อ กว้าง๒.๕ เซนติเมตรหัวสี่เหลี่ยมหุ้มผ้า (๖) รองเท้า ถุงเท้า ตุลาการศาลปกครองชาย ให้ใช้รองเท้าหุ้มส้นหรือหุ้มข้อหนังหรือวัตถุเทียมหนังสีดำหรือสีน้ำตาลไม่มีลวดลาย ถุงเท้าสีเดียวกับรองเท้า ตุลาการศาลปกครองหญิงให้ใช้รองเท้าหุ้มส้นหรือรัดส้นหนังหรือวัตถุเทียมหนังสีดำหรือสีน้ำตาลแบบปิดปลายเท้า ไม่มีลวดลายส้นสูงไม่เกิน ๑๐ เซนติเมตร (๗) เครื่องหมายแสดงสังกัด ตุลาการศาลปกครองชาย ให้มีเครื่องหมายแสดงสังกัดทำด้วยโลหะโปร่งสีทอง รูปตราพระดุลพาหที่มีแกนกลางเป็นพระคทาจอมทัพประดิษฐานบนพาน มีช่อชัยพฤกษ์อยู่ด้านล่าง ไม่มีขอบ สูง ๒.๕ เซนติเมตรตามแบบท้ายประกาศนี้ ติดที่ปกคอเสื้อด้านหน้าทั้งสองข้าง ตุลาการศาลปกครองหญิง ให้มีเครื่องหมายแสดงสังกัดเช่นเดียวกับตุลาการศาลปกครองชาย เสื้อแบบที่ ๑ แบบที่ ๒และแบบที่ ๓ ติดที่ปกเสื้อด้านหน้าทั้งสองข้าง เสื้อแบบที่๔ ติดที่ปกคอแบะทั้งสองข้าง (๘) ป้ายชื่อและตำแหน่ง ให้มีป้ายชื่อพื้นสีดำ ขนาดกว้างไม่เกิน ๒.๕ เซนติเมตรยาวไม่เกิน ๗.๕ เซนติเมตร แสดงชื่อตัว ชื่อสกุล และชื่อตำแหน่งประดับที่อกเสื้อเหนือกระเป๋าบนขวา ข้อ ๓เครื่องแบบพิธีการ (๑) เครื่องแบบปกติขาว ประกอบด้วย (ก) หมวก ตุลาการศาลปกครองชาย ให้ใช้หมวกทรงหม้อตาลสีขาว กะบังหน้าทำด้วยหนังหรือวัตถุเทียมหนังสีดำ สายรัดคางสีทองกว้าง ๑เซนติเมตร มีดุมโลหะสีทอง ตราครุฑพ่าห์ขนาดเล็กติดที่ข้างหมวกข้างละ ๑ ดุมผ้าพันหมวกสีขาว ที่หน้าหมวกติดตราครุฑพ่าห์ปักดิ้นสีทองสูง๕ เซนติเมตรบนหมอนสักหลาดสีขาว ตุลาการศาลปกครองหญิงให้ใช้หมวกได้ ๒ แบบ แบบที่ ๑ อนุโลมตามแบบหมวกของตุลาการศาลปกครองชายแต่เป็นทรงอ่อน แบบที่ ๒ หมวกแก็ปทรงอ่อนพับปีกสีขาวสายรัดคางสีทอง มีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ดุม ผ้าพันหมวกสีขาว ที่หน้าหมวกติดตราครุฑพาห์ปักดิ้นสีทองสูง ๔.๕ เซนติเมตรบนหมอนสักหลาดสีขาว การสวมหมวกให้สวมในโอกาสอันควร (ข) เสื้อ ตุลาการศาลปกครองชาย ให้ใช้เสื้อแบบราชการสีขาวใช้ดุมโลหะสีทองตราครุฑพ่าห์ขนาดใหญ่๕ ดุมติดเครื่องหมายแสดงสังกัดที่คอเสื้อด้านหน้าทั้งสองข้าง ผู้ที่ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย ตุลาการศาลปกครองหญิง ให้ใช้เสื้อคอแบะสีขาวแบบคอแหลมหรือคอป้าน แขนยาวถึงข้อมือ มีตะเข็บหลัง ๔ตะเข็บ ที่แนวสาบอกมีดุมโลหะสีทองตราครุฑพ่าห์ขนาดเส้นผ่าศูนย์กลาง๑.๕ เซนติเมตร ๓ดุม สำหรับแบบเสื้อคอแหลมและ ๕ ดุม สำหรับแบบเสื้อคอป้าน มีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อย ไม่มีใบปกกระเป๋า และให้ใช้เสื้อคอพับแขนยาวสีขาวผูกผ้าผูกคอสีดำเงื่อนกลาสีติดเครื่องหมายแสดงสังกัดที่คอแบะของเสื้อด้านหน้าทั้งสองข้างเหนือแนวเครื่องราชอิสริยาภรณ์ผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเบื้องซ้ายด้วย (ค) อินทรธนู ให้ใช้อินทรธนูแข็ง กว้าง ๔เซนติเมตร ยาวตามความยาวของบ่าพื้นกำมะหยี่หรือสักหลาดสีดำปักดิ้นสีทองลายดอกบัวสองดอก มีฐานรองรับอยู่ส่วนกลางของอินทรธนูด้านข้างปักดิ้นสีทองลายกระหนกก้านขดติดทับเสื้อเหนือบ่าทั้งสองข้างจากไหล่ไปคอ ด้านคอปลายมนติดดุมโลหะสีทองตราครุฑพ่าห์ขนาดเล็กมีรูปตราพระมหาพิชัยมงกฎและอุณาโลมทำด้วยโลหะสีทองทับอยู่บนอินทรธนูค่อนมาทางด้านไหล่ทั้งนี้ ตามแบบท้ายประกาศนี้ (ง) กางเกง กระโปรง ตุลาการศาลปกครองชาย ให้ใช้กางเกงแบบราชการสีขาว ขายาวไม่พับปลายขา ตุลาการศาลปกครองหญิง ให้ใช้กระโปรงสีขาว ตีเกล็ดด้านหน้า ๒เกล็ด และด้านหลัง๒ เกล็ด ยาวปิดเข่าปลายบานเล็กน้อยใช้กับแบบเสื้อคอแหลม หรือกระโปรงสีขาวยาวปิดเข่า ปลายบานเล็กน้อยใช้กับแบบเสื้อคอป้าน (จ) รองเท้า ถุงเท้า ตุลาการศาลปกครองชายให้ใช้รองเท้าหุ้มส้นหรือวัตถุเทียมหนังสีดำ ชนิดผูก ถุงเท้าสีดำ ตุลาการศาลปกครองหญิงให้ใช้รองเท้าหุ้มส้นหนังหรือวัตถุเทียมหนังสีดำแบบปิดปลายเท้า ไม่มีลวดลาย ส้นสูงไม่เกิน ๑๐ เซนติเมตร ถุงเท้ายาวสีเนื้อ (ฉ) เครื่องหมายแสดงสังกัด ตุลาการศาลปกครองชายให้มีเครื่องหมายแสดงสังกัดเช่นเดียวกับเครื่องแบบปฏิบัติราชการติดที่คอเสื้อด้านหน้าทั้งสองข้าง ตุลาการศาลปกครองหญิงให้มีเครื่องหมายแสดงสังกัดเช่นเดียวกับข้าราชการตุลาการชายติดที่คอแบะของเสื้อด้านหน้าทั้งสองข้างเหนือแนวเครื่องราชอิสริยาภรณ์ (๒) เครื่องแบบปกติกากีคอตั้ง ลักษณะและส่วนประกอบเช่นเดียวกับเครื่องแบบปกติขาว เว้นแต่สีของหมวก ผ้าพันหมวกหมอนสักหลาดสำหรับปักครุฑพ่าห์เสื้อและกางเกงหรือกระโปรงเป็นสีประเภทสีกากี (๓) เครื่องแบบครึ่งยศลักษณะและส่วนประกอบเช่นเดียวกับเครื่องแบบปกติขาว เว้นแต่กางเกงหรือกระโปรงให้ใช้ผ้าสักหลาดหรือเสิร์จสีดำประดับเครื่องราชอิสริยาภรณ์ (๔) เครื่องแบบเต็มยศลักษณะและส่วนประกอบเช่นเดียวกับเครื่องแบบครึ่งยศ สวมสายสะพาย (๕) เครื่องแบบสโมสร สำหรับตุลาการศาลปกครองชายมี ๓แบบ คือ (ก) เครื่องแบบสโมสร ก.ลักษณะและส่วนประกอบเช่นเดียวกับเครื่องแบบเต็มยศ (ข) เครื่องแบบสโมสร ข.ลักษณะและส่วนประกอบเช่นเดียวกับเครื่องแบบสโมสร ก. เว้นแต่ ก. เสื้อให้ใช้เสื้อสโมสรสีขาว ทำด้วยผ้าสักหลาดหรือเสิร์จเปิดอกปาดเอว มีดุมโลหะสีทองตามครุฑพ่าห์ขนาดเล็กติดที่ข้อมือข้างละ ๓ดุมที่ระหว่างอกกับเอวข้างละ ๓ ดุมและที่บรรจบเสื้อมีดุมโลหะสีทองตราครุฑพ่าห์ขนาดใหญ่ข้างละ ๑ดุม ดุมคู่นี้มีสายสร้อยสีทองร้อยติดกันประกอบด้วยเสื้อกั๊กสีขาวดุมโลหะสีทองตราครุฑพ่าห์ ๓ ดุม และเสื้อเชิ้ตสีขาว อกแข็ง ข้อมือแข็ง คอเชิ้ตชั้นเดียวแบบปีกผีเสื้อผูกผ้าผูกคอสีดำ เงื่อนหูกระต่าย และ ข. เครื่องหมายแสดงสังกัดให้ติดที่คอแบะของเสื้อคอตอนบนทั้งสองข้างเหนือแนวเครื่องราชอิสริยาภรณ์ ในฤดูร้อนให้ใช้กางเกงสีขาวแทนกางเกงสีดำได้ (ค) เครื่องแบบสโมสร ค. ลักษณะและส่วนประกอบเช่นเดียวกับเครื่องแบบสโมสร ข. เว้นแต่เสื้อเชิ้ตอกแข็งให้ใช้เสื้อเชิ้ตอกอ่อนสีขาว และเสื้อกั๊กให้ใช้แพรแถบสีเดียวกับกางเกงรัดเอวแทนแพรแถบนี้ ส่วนกลางด้านหน้ากว้าง ๑๒ เซนติเมตร ปลายทั้งสองเรียว กว้าง ๑๑เซนติเมตรที่ปลายมีขอเกี่ยวติดกันในขณะคาดทางด้านหลัง สำหรับตุลาการศาลปกครองหญิงให้แต่งตามสมัยนิยม ข้อ ๔ตุลาการศาลปกครองซึ่งได้รับพระราชทานเครื่องราชอิสริยาภรณ์ หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับเครื่องราชอิสริยาภรณ์นั้น ในเวลาแต่งเครื่องแบบครึ่งยศโดยไม่สวมสายสะพาย ส่วนในเวลาแต่งเครื่องแบบเต็มยศ ให้สวมสายสะพายด้วย สำหรับเวลาแต่งเครื่องแบบสโมสรจะประดับเครื่องราชอิสริยาภรณ์จำลองขนาดย่อมก็ได้และถ้าในหมายกำหนดการหรือบัตรเชิญทางราชการกำหนดให้ประดับเครื่องราชอิสริยาภรณ์ ให้ประดับอย่างแต่งเครื่องแบบครึ่งยศหรือถ้ากำหนดให้สวมสายสะพาย ให้สวมสายสะพายด้วย ข้อ ๕ตุลาการศาลปกครองซึ่งสำเร็จการศึกษาจากสถาบันการศึกษาของทางราชการหรือที่ทางราชการรับรองให้ติดเข็มหรือเครื่องหมายแสดงวิทยฐานะของสถาบันการศึกษานั้นที่กึ่งกลางกระเป๋าบนข้างขวาของเครื่องแบบตุลาการศาลปกครองได้ ถ้ามีเข็มหรือเครื่องหมายแสดงวิทยฐานะดังกล่าวมากกว่าหนึ่งเข็มให้ประดับเข็มหนึ่งเข็มใดได้เพียงเข็มเดียว ข้อ ๖ตุลาการศาลปกครองซึ่งได้รับเครื่องหมายแสดงความสามารถในการบินของสโมสรการบินพลเรือน หรือได้รับเครื่องหมายแสดงความสามารถพิเศษหรือเครื่องหมายเชิดชูเกียรติของทางราชการฝ่ายทหาร หรือฝ่ายพลเรือนซึ่งมีระเบียบให้ประดับกับเครื่องแต่งตัวหรือเครื่องแบบได้ให้ใช้เครื่องหมายดังกล่าวประกอบกับเครื่องแบบตุลาการศาลปกครองได้ทุกชนิดและให้ติดที่อกเสื้อข้างซ้ายเหนือปกกระเป๋าถ้าประดับเครื่องราชอิสริยาภรณ์หรือแพรแถบเครื่องราชอิสริยาภรณ์ ให้ติดเครื่องหมายดังกล่าวเหนือขึ้นไปเมื่อแต่งเครื่องแบบสโมสรให้ใช้ขนาดย่อลงครึ่งหนึ่ง ข้อ ๗ตุลาการศาลปกครองซึ่งมีเสมาอนุสรณ์มหาราช ให้ใช้ประกอบกับเครื่องแบบตุลาการศาลปกครองได้ทุกชนิด ดังนี้ (๑) เครื่องแบบสีกากีคอพับให้ประดับเสมาอนุสรณ์มหาราชที่ดุมกระเป๋าเสื้อด้านซ้าย (๒) เครื่องแบบสีกากีคอแบะและเครื่องแบบสโมสร ให้ประดับเสมาอนุสรณ์มหาราชที่ดุมเสื้อเม็ดที่หนึ่งตามแนวบรรจบเสื้อด้านบน (๓) เครื่องแบบปกติขาวเครื่องแบบปกติกากีคอตั้ง เครื่องแบบครึ่งยศ และเครื่องแบบเต็มยศให้ประดับเสมาอนุสรณ์มหาราชที่ดุมเสื้อเม็ดที่สองจากคอเสื้อตามแนวบรรจบเสื้อ ข้อ ๘ในการปฏิบัติราชการ ให้ตุลาการศาลปกครองสวมเครื่องแบบปฏิบัติราชการตามข้อ๑ (๑) หรืออาจสวมชุดแต่งกายสุภาพ ดังนี้ (๑) ตุลาการศาลปกครองชาย เชิ้ตแขนยาวสีสุภาพผูกผ้าผูกคอสีดำหรือสีอื่นที่สุภาพหรือเสื้อชุดไทยแบบแขนสั้นหรือแขนยาวสีสุภาพกางเกงขายาวสีสุภาพ รองเท้าหุ้มส้นหนังสีน้ำตาลหรือสีดำ ถุงเท้าสีคล้ายคลึงกับรองเท้า (๒) ตุลาการศาลปกครองหญิงเสื้อและกระโปรงสีสุภาพ และรองเท้าหุ้มส้นสีน้ำตาลหรือสีดำแบบปิดปลายเท้า ไม่มีลวดลาย ส้นสูงไม่เกิน ๑๐เซนติเมตร ทั้งนี้อาจสวมเสื้อนอกแบบสากลนิยมสีสุภาพคลุมทับเครื่องแต่งกายตาม (๑) หรือ (๒) แล้วแต่กรณี ก็ได้ ข้อ ๙ให้มีเสื้อครุยตุลาการศาลปกครองเพื่อใช้ในการปฏิบัติหน้าที่ตามที่กำหนดในข้อ๑๐ เสื้อครุยตุลาการศาลปกครอง ให้ใช้แพรหรือผ้าสีดำเข้มเย็บเป็นเสื้อคลุมหลังจีบด้านหน้าผ่าตลอด มีสาบเสื้อขนาดกว้างด้านละ ๗เซนติเมตร เป็นผ้ากำมะหยี่สีน้ำเงิน โอบรอบคอจรดความยาวของตัวเสื้อ และมีสายทำด้วยแพรหรือผ้าสีดำเข้มผูกบริเวณอก ข้อ ๑๐ ให้ตุลาการศาลปกครองสวมเสื้อครุยตามข้อ ๙ในการนั่งพิจารณาคดีตามพระราชบัญญัติจัดตั้งศาลปกครองและวิธีพิจารณาคดีปกครองพ.ศ.๒๕๔๒ และระเบียบของที่ประชุมใหญ่ตุลาการในศาลปกครองสูงสุดว่าด้วยวิธีพิจารณาคดีปกครอง พ.ศ.๒๕๔๓ หรือในงานที่เกี่ยวด้วยกิจการของศาลปกครองหรือสำนักงานศาลปกครองหรือในโอกาสอันควรทั้งนี้ ตามที่ประธานศาลปกครองสูงสุดกำหนดแต่ห้ามมิให้สวมในเวลาที่เป็นคู่ความ คู่กรณี หรือพยานในศาล ข้อ ๑๑ การสวมเสื้อครุยตุลาการศาลปกครองให้สวมคลุมทับเครื่องแบบปฏิบัติราชการหรือชุดแต่งกายสุภาพตามข้อ ๘ ข้อ ๑๒ ระเบียบการแต่งกายตามข้อ ๒ และข้อ ๓ให้เป็นไปตามที่ประธานศาลปกครองสูงสุดกำหนดและหมายกำหนดการ ข้อ ๑๓ ตุลาการศาลปกครองนอกประจำการ ให้ใช้เครื่องแบบเหมือนตุลาการศาลปกครองประจำการ เว้นแต่เครื่องหมายแสดงสังกัดให้ติดที่อกเสื้อเบื้องขวา การแต่งเครื่องแบบตามวรรคหนึ่งจะแต่งเมื่อใดและโดยเงื่อนไขอย่างใด ให้เป็นไปตามข้อบังคับว่าด้วยการแต่งเครื่องแบบข้าราชการนอกประจำการออกตามความในกฎหมายว่าด้วยเครื่องแบบข้าราชการฝ่ายพลเรือนโดยอนุโลม ข้อ ๑๔ ให้ถือว่าบรรดากิจการหรือการกระทำใดที่กระทำไปตามประกาศประธานศาลปกครองสูงสุด เรื่อง เครื่องแบบตุลาการศาลปกครองและระเบียบการแต่งกาย ลงวันที่ ๔ พฤษภาคม พ.ศ.๒๕๔๔เป็นกิจการหรือการกระทำที่ได้กระทำไปตามประกาศนี้ ข้อ ๑๕ ให้ประธานศาลปกครองสูงสุดรักษาการตามประกาศนี้ และให้มีอำนาจออกประกาศหรือคำสั่งเพื่อประโยชน์การปฏิบัติตามประกาศนี้ ประกาศณ วันที่ ๒๒ มิถุนายน พ.ศ.๒๕๔๔ อักขราทร จุฬารัตน ประธานศาลปกครองสูงสุด ประธานกรรมการตุลาการศาลปกครอง[ดูข้อมูลจากภาพกฎหมาย][รก.๒๕๔๔/๕๙ก/๑๒/๒๐ กรกฎาคม พ.ศ.๒๕๔๔] ภคินี/แก้ไข ๘/๕/๒๕๔๕ A+B